Vetstes in die land aangewysDie Suid-Afrikaanse Instituut vir Rasseverhoudinge (SAIRV) het Maandag in ŉ verslag bekend gemaak watter ras en geslag die meeste met vetrolletjies worstel. “Omtrent een derde van swart Suid-Afrikaanse vroue is oorgewig,” het SAIRV in die verslag gesê. Hierdie inligting is vervat in die SAIRV se 2012-uitgawe van die South Africa Survey, ŉ jaarlikse publikasie waarin ŉ groot hoeveelheid inligting uit verskeie eksterne bronne saamgevat word. “Kleurling-, wit en Indiërvroue is kort op hul hakke met omtrent ŉ kwart van die bevolking wat in al drie gevalle oorgewig is,” sê die verslag. By die manne lyk die prentjie egter anders. Sowat 18% van alle wit mans is oorgewig, gevolg deur 9% Indiërmans, 8% kleurlinge en 6% swart mans. SAIRV het dié inligting uit syfers van die Suid-Afrikaanse Mediese Raad saamgestel. Mense met ŉ liggaamsmassa-indeks van meer as 30 word as oorgewig geklassifiseer.